CELEX: C2006/281/15
Language: sl
Date: 2006-11-18 00:00:00
Title: Zadeva C-479/04: Sodba Sodišča (veliki senat) z dne 12. septembra 2006 (predlog za sprejetje predhodne odločbe Østre Landsret — Danska) — Laserdisken ApS proti Kulturministeriet (Direktiva 2001/29/ES — Usklajevanje določenih vidikov avtorske in sorodnih pravic v informacijski družbi — Člen 4 — Pravica distribuiranja — Pravilo o izčrpanju — Pravna podlaga — Mednarodni sporazumi — Konkurenčna politika — Načelo sorazmernosti — Svoboda govora — Načelo enakosti — Člena 151 in 153 ES)

18.11.2006   
            
            
               SL
            
            
               Uradni list Evropske unije
            
            
               C 281/10
            
         Sodba Sodišča (veliki senat) z dne 12. septembra 2006 (predlog za sprejetje predhodne odločbe Østre Landsret — Danska) — Laserdisken ApS proti Kulturministeriet
   (Zadeva C-479/04) (1)
   
   (Direktiva 2001/29/ES - Usklajevanje določenih vidikov avtorske in sorodnih pravic v informacijski družbi - Člen 4 - Pravica distribuiranja - Pravilo o izčrpanju - Pravna podlaga - Mednarodni sporazumi - Konkurenčna politika - Načelo sorazmernosti - Svoboda govora - Načelo enakosti - Člena 151 in 153 ES)
   (2006/C 281/15)
   Jezik postopka: danščina
   Predložitveno sodišče
   Østre Landsret
   Stranki v postopku v glavni stvari
   
      Tožeča stranka: Laserdisken ApS
   
      Tožena stranka: Kulturministeriet
   Predmet
   Predlog za sprejetje predhodne odločbe — Østre Landsret — Razlaga in veljavnost člena 4(2) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL L 167, str. 10) — Izčrpanje pravice imetnika samo v primeru prve prodaje ali prvega drugega prenosa lastništva znotraj Skupnosti s strani imetnika pravice ali z njegovim soglasjem — Uvoz DVD-jev s kinematografskimi deli iz tretjih držav.
   Izrek
   
               1)
            
            
               Pri preučitvi prvega vprašanja za predhodno odločanje ni bil ugotovljen noben dejavnik, ki bi vplival na veljavnost člena 4(2) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi.
            
         
               2)
            
            
               Člen 4(2) Direktive 2001/29 je treba razlagati tako, da mu nasprotujejo nacionalna pravila, ki določajo izčrpanje pravice distribuiranja v zvezi z izvirnikom ali primerki dela, ki jih na trg zunaj Evropske skupnosti da imetnik pravice ali pa je to storjeno z njegovim soglasjem.
            
         
      (1)  UL C 31, 5.2.2005.